ҚЫРҒЫЗСТАНДА СИРИЯҒА БАРУҒА ҮГІТТЕУ ОҚИҒАЛАРЫ ЖИІЛЕГЕН
"ҚЫРҒЫЗСТАНДА СИРИЯҒА БАРУҒА ҮГІТТЕУ ОҚИҒАЛАРЫ ЖИІЛЕГЕН" | "https://abai.kz/post/42612"
TITLE: ҚЫРҒЫЗСТАНДА СИРИЯҒА БАРУҒА ҮГІТТЕУ ОҚИҒАЛАРЫ ЖИІЛЕГЕН
URL: https://abai.kz/post/42612
META: "ҚЫРҒЫЗСТАНДА СИРИЯҒА БАРУҒА ҮГІТТЕУ ОҚИҒАЛАРЫ ЖИІЛЕГЕН" | "https://abai.kz/post/42612"
DATE: 20.01.2016
AUTHOR(s): Абай-Ақпарат
TOTAL WORDS: 83
TEXT: Бір жыл ішінде Бішкек қаласында азаматтарды Сириядағы соғысқа шақырған 22 оқиға тіркелген. Бұл туралы астаналық ҚІІД бастығы Кашкар Джунушалиев мәлімдеді.Оның сөзінше, бір жылда тыйым салынған «Хизб-ут Тахрир» экстремистік ұйымының идеяларын таратуға қатысты 50 оқиға тіркелген, Оның 11-і бойынша қылмыстық іс қозғалыпты. Радикалды топтардың 90-нан астам мүшесі есепке алынған, 6 экстремистік ұйым анықталған. Соңғы мәлімет бойынша, Сириядағы әскери қақтығыстарға 500-ден астам қырғызстандық қатысып жүр. Олардың дені Жалал-Абад және Ош облыстарының тұрғыны. Күні бүгінге дейін Сирия жерінде шамамен 30 шақты қырғыз азаматы қаза тапқан. Абай-ақпарат
